stanford-oval/wikipedia huggingface dataset:
Scotty Nguyen

| Thuan "Scotty" Nguyen |
| --- | --- |
 Scotty Nguyen WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
Sponsori:  Expekt
WSOP-voitot:  5
WSOP-rahasijat:  39
WPT-voitot:  1
EPT-voitot:  0
Turnausansiot (USD):  11 372 476
Päivitetty:  13. kesäkuuta 2011
Thuan "Scotty" Nguyen (s. 28. lokakuuta 1962, Nha Trang, Vietnam) on vietnamilaissyntyinen yhdysvaltalainen pokeriammattilainen. Nguyen muutti Vietnamista Yhdysvaltoihin vuonna 1978. Nguyenin lempinimi on "The Prince of Poker" (Pokerin prinssi). Vuosien 2000–2004 välillä Nguyen oli rahasijoilla yli sadassa pokeriturnauksessa.
Scotty Nguyen voitti World Series of Pokerin (WSOP) pääturnauksen ja miljoonan dollarin ykköspalkinnon vuonna 1998. Kaikkiaan hänellä on viisi WSOP:n voittoranneketta. Vuonna 2008 hän voitti WSOP:n arvostetun 50 000 dollarin H.O.R.S.E.-turnauksen. Hän sijoittui vuoden 2007 WSOP:n pääturnauksessa sijalle 11 jääden finaalipöydän ulkopuolelle.
Päästyään sitä ennen useasti World Poker Tourilla finaalipöytään, Nguyen otti viimein WPT-voiton tammikuussa 2006 Gold Strike World Poker Open -turnauksessa.
Kesäkuussa 2011 Nguyenin pokeriuran turnausansiot ylittivät 11,3 miljoonaa dollaria. Hänellä on yli 40 pokeriturnausvoittoa. Nguyen on lopettanut käteispelit joitakin vuosia sittenmilloin? ja siirtyi pelaamaan ainoastaan turnauksia Cherokee-kasinon sponsoroimana. Nykyisin Nguyen edustaa Expekt-nettipokerihuonetta.
WSOP-rannekkeet

| Vuosi | Turnaus | Palkintosumma (USD) |
| --- | --- | --- |
| 1997 | $2,000 Omaha 8 or Better | 156 950 |
| 1998 | $10,000 No Limit Hold'em World Championship | 1 000 000 |
| 2001 | $2,500 Pot Limit Omaha | 178 480 |
| 2001 | $5,000 Omaha Hi-Lo Split Eight or Better | 287 580 |
| 2008 | $50,000 H.O.R.S.E | 1 989 120 |
Aiheesta muualla

WPT:n profiili
Scotty Nguyen The Hendon Mob Poker Databasessa (englanniksi)
Sifoni

Sifoni voi tarkoittaa seuraavia asioita:
eräänlainen pumpulla toimiva liekinheitin
lappo
soodavesisifoni
sifoni, joillakin nilviäisillä oleva anatominen rakenne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sifoni”, voi hakea sivunnimihaulla, laajalla sivunnimihaulla tai tekstihaulla.
Shashi Tharoor

| Shashi Tharoor |
| --- | --- |

Parlamentaarikko Lok Sabhassa
 16. toukokuuta 2009 –  
Opetusasioista vastaava valtioministeri
 28. lokakuuta 2012 – 18. toukokuuta 2014  
Edeltäjä:  Daggubati Purandeswari
Seuraaja:  Upendra Kushwaha
Intian ulkoasiain valtioministeri
 28. toukokuuta 2009 – 18. huhtikuuta 2010  
Edeltäjä:  Anand Sharma
Seuraaja:  E. Ahamed
Henkilötiedot
Syntynyt: 9. maaliskuuta 1956 (ikä 68) Lontoo, Englanti, Britannia
Tiedot
Puolue:  Intian kongressipuolue
Tutkinnot:  Delhin yliopisto Tuftsin yliopisto
Aiheesta muualla
tharoor.in
Shashi Tharoor (malajalamiksi ശശി തരൂർ, Śasí Tarūṟ; s. 9. maaliskuuta 1956) on intialainen poliitikko, kirjailija ja diplomaatti.
Tharoor syntyi Lontoossa intialaiseen perheeseen, mutta kasvoi Bombayssa. Hänen isänsä oli Mahatma Gandhin innoittamana luopunut kastinimestään ja pyrkinyt kasvattamaan lapsensa olemaan välittämättä kastin kaltaisista sosiaalisista järjestelmistä. Nuoruudessaan hän valmistui B.A. -tutkinnolla Delhin yliopistosta. 22-vuotiaana hän valmistui tohtoriksi (Ph.D.) Tuftsin yliopiston yhteydessä toimivasta Fletcher School of Law and Diplomacy -oppilaitoksesta. Valmistumisensa jälkeen hän siirtyi työskentelemään Yhdistyneille kansakunnille. Hänen diplomaattinen uransa kesti 23 vuotta, kunnes hän lopetti vuonna 2007 hävittyään YK:n pääsihteeriäänestyksessä Ban Ki-Moonille.
Politiikkaan Tharoor siirtyi vuonna 2009 vihjattuaan medialle olevansa kiinnostunut politiikkaan lähtemisestä kongressipuolueen ehdokkaana. Hänet äänestettiin vuosien 2009, 2014 ja 2019 parlamenttivaaleissa Lok Sabhaan samasta Thiruvananthapuramin vaalipiiristä. Vuonna 2009 hänestä tuli maansa ulkoasiain valtioministeri. Seuraavana vuonna hän erosi tehtävästään pääministeri Manmohan Singhin pyynnöstä. Vuonna 2012 hänet valittiin opetuksesta vastaavaksi valtioministeriksi.
Tharoor sai vuonna 2019 Sahitya Akademin palkinnon kirjastaan An Era Of Darkness (2016). Teos käsittelee brittiläisen siirtomaavallan vaikutusta Intiaan ja kuinka isäntämaa hyväksikäytti alusmaataan.
Aiheesta muualla

Kuvia tai muita tiedostoja aiheesta Shashi Tharoor Wikimedia Commonsissa
Shashi Tharoor Intian parlamentin alahuoneen verkkosivuilla
SdKfz 251

| Sonderkraftfahrzeug 251 |
| --- | --- |
 SdKfz 251
Aseen tyyppi:  puolitelavaunu
Alkuperämaa:   Natsi-Saksa
Palvelushistoria
Palvelusvuodet:  1939–1945
Valtion käytössä:   Natsi-Saksa
Sodissa:  toinen maailmansota
Valmistushistoria
Suunnittelijat:  Hannoversche Maschinenbau AG
Suunniteltu:  1939
Valmistajat:  Hannoversche Maschinenbau AG
Valmistusvuodet:  1939–1945
Eri versiot:  Ausf. A Ausf. B Ausf. C Ausf. D
Tekniset tiedot
Malli:  SdKfz 251/1
Paino:  7,81 t
Pituus:  5,80 m
Leveys:  2,10 m
Korkeus:  1,75 m
Miehistö:  12 (mukaan lukien matkustajat)
Panssarointi:  6,0–12,5 mm
Pääaseistus:  useita (katso teksti)
Moottori:  Maybach HL 42, 6-sylinterinen rivimoottori
Teho:  100 hv (74,6 kW)
Polttoaineen määrä:  bensiini
Jousitus:  puolitela, etupyörissä lehtijouset 
Toimintasäde:  300 km
Huippunopeus:  52,5 km/h
SdKfz 251/6 -komentovaunu.
SdKfz 251:n sisätilat.
Sonderkraftfahrzeug 251 (SdKfz 251) oli toisen maailmansodan aikainen saksalainen puolitelavaunu. Ensimmäiset mallit valmisti Hanomag-yhtiö ja niiden valmistus jatkui läpi sodan.
Ensimmäiset mallit annettiin 1. panssaridivisioonalle vuonna 1939. Puolitelavaunun mallit olivat A–D- ja niistä oli olemassa useita eri versioita. Alkuperäinen idea oli, että puolitelavaunu voisi kuljettaa ryhmän verran (9 miestä) sotilaita taisteluun suojassa käsiaseiden ja tykistön tulelta. Kahta ensimmäistä mallia valmistettiin vain muutamia kappaleita, ja A–C-mallien valmistus oli monimutkaista. Yksinkertaistettu D-malli tuli tuotantoon loppuvuodesta 1943, ja siitä tuli kaikkein yleisin. Vaunut oli suunniteltu kulkemaan maastossa, mutta sen eturenkaat eivät olleet vetäviä, mikä rajoitti vaunujen maastokäyttöä.
Perusmallin (SdKfz 251/1) aseistus oli suojalevyn taakse kuljettajan yläpuolelle asennettu yksittäinen MG-34- tai MG-42-konekivääri. Vaunussa olleen ryhmän konekiväärin pystyi kiinnittämään vaunun takaosan ilmatorjuntajalustaan.
Vaunusta valmistettiin useita eri versioita erikoistehtäviin, kuten ilmatorjuntaan, panssarintorjuntaan- ja esimerkiksi infrapuna-valaisimella varustettu malli.
Aiheesta muualla

Wikimedia Commonsissa on kuvia tai muita tiedostoja aiheesta .
The German Armed Forces 1657–1945: Schutzenpanzerwagen SdKfz 251 Panzertruppen.org. Viitattu 11.12.2014.
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
Shawn Levy

| Shawn Levy |
| --- | --- |
 Shawn Levy San Diegon Comic-Conissa 2017.
Henkilötiedot
Syntynyt: 1967 (ikä 56–57) Montreal, Quebec, Kanada
Ammatti:  ohjaaja, tuottaja ja näyttelijä
Aiheesta muualla
IMDb 
Elonet
Shawn Levy (s. 1967 Montreal, Quebec) on kanadalainen elokuvaohjaaja ja näyttelijä, joka on esiintynyt useissa rooleissa televisiossa sekä cameorooleissa ohjaamissaan elokuvissa. Hänen ohjaamiaan elokuvia ovat muun muassa Big Fat Liar – valehtelija (2002), Just Married (2003), Villi tusina (2003), Vaaleanpunainen pantteri (2006), Night at the Museum 2 (2009), Free Guy (2021), The Adam Project (2022) ja Deadpool & Wolverine (2024). Hän on myös ohjannut useita televisio-ohjelmia kuten Stranger Things (2016–), jota hän on myös tuottanut.
Aiheesta muualla

Shawn Levy Internet Movie Databasessa. (englanniksi)
Sieť

#SIEŤ (suom. #VERKKO) on slovakialainen puolue, jonka perusti vuoden 2014 presidentinvaaleissa riippumattomana ehdokkaana ollut Radoslav Procházka, entinen kristillisdemokraattien jäsen.
Procházka valittiin parlamenttiin vuonna 2010 kristillisdemokraattisesta puolueesta. Hän sai vuoden 2014 presidentinvaalien ensimmäisellä kierroksella 21 prosenttia äänistä kolmanneksi suosituimpana ehdokkaana. Suosionsa siivittämänä Procházka perusti uuden puolueen, joka vetosi etenkin internet-sukupolveen ja sai kyselyissä suuren suosion.
Vuoden 2016 vaaleissa puolue sai 5,6 % äänistä ja 10 edustajaa, mikä oli huomattavasti galluppeja matalampi kannatus ja puolueelle suuri pettymys. Puolue pääsi kuitenkin Smer-SD:n, Slovakian kansallispuolueen (SNS) ja Most-Hídin muodostamaan hallitukseen. Vaalien jälkeen puolue hajosi täysin. Kolme edustajaa erosi ja puolueen kannatus laski alle yhden prosentin. Procházka erosi puolueen johtajuudesta, ja ilmoitti jättävänsä politiikan ja parlamenttipaikkansa. Hän pyrki Euroopan unionin tuomioistuimen tuomariksi, johon asemaan ei päässyt. Viisi puolueen edustajaa siirtyi Andrej Hrnčiarin johdolla Most-Híd-puolueeseen.
Pääministeri Robert Fico ilmoitti elokuussa 2016, että puolueen ministerit eroavat ja puolue liitetään muihin hallituspuolueisiin. Alkuvuodesta 2017 puolueella oli enää yksi edustaja ja miljoonavelat, jolloin ilmoitettiin että puolue mahdollisesti liittyy pieneen Euroopan demokraattiseen puolueeseen.
Scotty Cranmer

Scotty Cranmer (11. tammikuuta 1987 Howell, New Jersey, Yhdysvallat) on yhdysvaltalainen BMX-pyöräilijä, jonka lempinimi on ”the Bulldozer”. Hänellä on useita sponsoreita, muun muassa kenkämerkki Vans. Hän oli neljäs Dew Tour 2007 kisan BMX: Park -sarjassa. Samassa sarjassa hän oli toinen vuonna 2006.
Saavutukset > 2005

AST Dew Tour − Panasonic Open − 3. sija
AST Dew Tour − Right Guard Open − 8. sija
AST Dew Tour − Vans Invitational − 2. sija
AST Dew Tour − Toyota Challenge − 2. sija
AST Dew Tour − PlayStation Pro − 1. sija
AST Dew Tour − Yearend Overall − 2. sija
Bike 2005 Birmingham, Englanti − 2. sija
Vans “Let it Ride” Las Vegas − 1. sija
X-Games − BMX Park − 2. sija
Saavutukset > 2006

X Games − Park − 1. sija
AST Dew Tour − Panasonic Open − 1. sija
AST Dew Tour − Right Guard Open − 15. sija
AST Dew Tour − Vans Invitational − 2. sija
AST Dew Tour − Toyota Challenge − 1. sija
The Cool Challenge − Espens Challenge − 1. sija
Saavutukset > 2007

X Games − Park − 2. sija
Suoritti ensimmäisenä maailmassa frontflip-tailwhip -tempun
AST Dew Tour − Toyota Challenge − 1. sija
BMX Masters
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Shawn Thornton

| Shawn Thornton |
| --- | --- |

Henkilötiedot
Syntynyt: 23. heinäkuuta 1977 (ikä 47) Oshawa, Ontario
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  186 cm
Paino:  92 kg
Sarja:  NHL
Pelinumero:  22
Pelaajaura
Pääsarjaura:  2002–2017
Seurat:  Chicago Blackhawks Anaheim Ducks Boston Bruins Florida Panthers
NHL-varaus:  190. varaus, 1997 Toronto Maple Leafs
| Stanley Cup  |
| --- | --- | --- |
|  | Anaheim Ducks | 2007  |
|  | Boston Bruins | 2011  |
Shawn Thornton (s. 23. heinäkuuta 1977 Oshawa, Ontario, Kanada) on kanadalainen uransa lopettanut jääkiekkohyökkääjä.
Ura

Thorntonin varasi Toronto Maple Leafs vuonna 1997. Hän pelasi Toronton organisaatiossa vain AHL:n farmijoukkue St. John's Maple Leafsissä. Toronto myi Thortonin syyskuussa 2001 Chicago Blackhawksiin, josta se sai vaihdossa Marty Wilfordin. Chicagossakin Thorton pelasi lähinnä farmijoukkue Norfolk Admiralsissa. Kesällä 2006 Chicago ei uusinut Thorntonin sopimusta ja hänestä tuli vapaa pelaaja. Hän solmi uuden sopimuksen Anaheim Ducksin kanssa heinäkuussa 2006. Hän voitti Stanley Cupin Anaheimin riveissä vuonna 2007. Heinäkuun 1. päivä 2007 hänestä tuli taas vapaa pelaaja, ja hän solmi sopimuksen Boston Bruinsin kanssa. Kaudella 2010-2011 hän voitti Bruinsin paidassa uransa toisen Stanley Cupn.
Shawn Thornton ei ole sukua Joe Thorntonille eikä Scott Thorntonille.
Shure

Shuren SM58-mikrofoni.
Shure Incorporated on yhdysvaltalainen musiikkilaitevalmistaja, joka tunnetaan ennen kaikkea mikrofoneistaan. Heidän tunnetuimmat tuotteensa ovat Shure SM58 -vokaalimikrofoni ja Shure SM57 -instrumenttimikrofoni, jotka ovat säilyneet suosituimpien mikrofonien joukossa vuosikymmeniä niin studio- kuin PA-käytössäkin. Mikrofonien lisäksi Shure on valmistanut muun muassa äänirasioita ja neuloja äänilevysoittimiin sekä pieniä äänimiksereitä ENG-äänityskäyttöön.
Shuren 55-sarjan mikrofonia ovat käyttäneet mm. Elvis Presley, Buddy Holly, Frank Sinatra, Ella Fitzgerald, Billie Holiday, Metallica, Mariah Carey, Franklin D Roosevelt, John F Kennedy, Martin Luther King, Indira Gandhi ja Douglas MacArthur.
Monien muiden musiikkilaitevalmistajien tapaan myös Shure on siirtänyt toimintaansa osittain edullisemman työvoiman maihin. Esimerkiksi valmistajan omien nettisivujen mukaan Shuren SM58- ja SM57-mikrofonien valmistus on tapahtunut jo 1980-luvun puolivälistä asti Meksikossa.
Aiheesta muualla

Shuren kotisivut
Signe Gaupset

Signe Gaupset (s. 18. kesäkuuta 2005) on norjalainen jalkapalloilija. Hän on pelipaikaltaan keskikenttäpelaaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa helmikuussa 2024 Kroatiaa vastaan.
Gaupset on edustanut kotimaansa pääsarjassa kaudesta 2021 alkaen Sandvikenia, joka kaudeksi 2022 muutti nimekseen SK Brann. Joukkue voitti liigamestaruuden kausina 2021 ja 2022 sekä Norjan cupin kaudella 2022, ja tuon cupin loppuottelussa Gaupset teki kaksi maalia ja syötti yhden. Hän pelasi kaudella 2023–2024 Mestarien liigassa avauskokoonpanossa kahdeksan ottelua ja teki maalin tasapeliin päättyneessä kotiottelussa Lyonia vastaan.
Sanford Ballard Dole

| Sanford Ballard Dole |
| --- | --- |
 Dole valokuvattuna arviolta vuonna 1900
 Havaijin kuvernööri
 14.6.1900 – 23.11.1903  
Presidentti:  William McKinley
Edeltäjä:  hän itse (presidenttinä)
Seuraaja:  George Carter
 Havaijin presidentti
 4.7.1894 – 12.8.1898  
Edeltäjä:  Liliʻuokalani (Havaijin kuningattarena)
Seuraaja:  hän itse (kuvernöörinä)
Henkilötiedot
Syntynyt: 23. huhtikuuta 1844  Honolulu, Havaiji
Kuollut: 9. kesäkuuta 1926 (82 vuotta)  Honolulu, Havaiji
Puoliso:  Anna Prentice Cate Dole
Lapset:  1
Tiedot
Tutkinnot:  Williams College
 Nimikirjoitus
Sanford Ballard Dole (23. huhtikuuta 1844 Honolulu – 9. kesäkuuta 1926 Honolulu) oli Havaijin tasavallan presidentti, lakimies ja lintutieteilijä.
Espanjansammaleesta käytetään havaijiksi nimitystä ʻumiʻumi o Dole, joka tarkoittaa "Dolen partaa". Tämä on peräisin kasvin yhdennäköisyydestä Dolen parran kanssa.
Dole on keskeisessä roolissa vuonna 2009 ensi-iltansa saaneessa draamaelokuvassa Princess Kaiulani, joka kertoo prinsessa Ka‘iulanin elämästä. Dolea esittää Will Patton.
Tausta ja yksityiselämä

Dole syntyi vuonna 1844 Havaijilla valkoiseen perheeseen, joka oli tullut Mainesta. Hänen serkkunsa oli ananaspohatta James Dole, joka seurasi Sanfordia Havaijille myöhemmin ja perusti yrityksen, josta tuli sittemmin Dole Food Company. Dole opiskeli Williams Collegessa Massachusettsissa kaksi vuotta ja palasi sitten Havaijille, jossa hän alkoi toimimaan lakimiehenä.
Dole oli naimisissa Anna Prentice Caten kanssa. Parilla ei ollut omia lapsia, mutta he adoptoivat havaijilaisen 13-vuotiaan tytön nimeltä Lizzie Napoleon vuonna 1879.
Dole nimesi linnuista sittemmin sukupuuttoon kuolleen havanepeipon (Ciridops anna) vuonna 1878. Lintu on nimetty Dolen vaimon Annan mukaan.
Ura

Palattuaan Havaijille Dole alkoi rakentaa niin ammatillista kuin poliittista uraansa. Dole valittiin Havaijin parlamenttiin kaksi kertaa: ensin vuonna 1884 ja toisen kerran 1886. Vuonna 1886 Dole nimitettiin Havaijin kuningaskunnan korkeimpaan oikeuteen tuomariksi. Seuraavana vuonna Dole osallistui kapinaan kuningas Kalākauaa vastaan, minkä seurauksena kuningas pakotettiin allekirjoittamaan ns. pistinperustuslaki. Sen nojalla kuninkaan valtaa vähennettiin kun taas pääsääntöisistä amerikkalaisista plantaasinomistajista koostuvan parlamentin valtaa kasvatettiin.
Vuonna 1893 Kalākauan seuraaja, Lili'uokalani, yritti kumota pistinperustuslain, mikä aiheutti vastareaktion parlamentissa. Nämä suorittivat vallankaappauksen, jonka jälkeen Dole nousi väliaikaishallituksen johtoon. Väliaikaishallitus pyrki liittämään Havaijia osaksi Yhdysvaltoja, mutta presidentti Grover Cleveland vastusti tätä.
Ura > Presidenttinä

Clevelandin vastustuksesta johtuen väliaikaishallitus päätti julistaa Havaijin itsenäiseksi tasavallaksi. Dole nimitettiin Havaijin tasavallan ensimmäiseksi, ja lopulta ainoaksi, presidentiksi vuonna 1894, kun Cleveland suunnitteli Lili'uokalanin palauttamista valtaan.
Tasavallan perustuslain mukaan Dole olisi ensimmäinen presidentti perustuslain voimaan astumisesta lähtien aina 31. joulukuuta 1900 saakka, minkä jälkeen tasavallan kaksikamarinen parlamentti valitsisi tälle seuraajan. Tasavallan perustuslaissa presidentin virkakausi määriteltiin kuusivuotiseksi ja valituksi tultavan henkilön piti olla vähintään 35-vuotias Havaijin tasavallan kansalainen, joka on joko syntyperäinen tai asunut tasavallan alueella vähintään 15 vuotta.
Vuonna 1900 Havaiji julistettiin Yhdysvaltain territorioksi, ja presidentti William McKinley nimitti Dolen territorion ensimmäiseksi kuvernööriksi. Hän toimi virassa vuoteen 1915 saakka, kunnes jäi eläkkeelle. Vuodesta 1916 lähtien Dole toimi vielä yksityisenä lakimiehenä kuolemaansa saakka.
Galleria

Dole kuvattuna lasimaalauksessa (toinen oikealta) Pyhän Andreaan tuomiokirkossa Honolulussa.
Vuonna 1893 julkaistu postimerkki, jossa Dole on kuvattuna.
Dole julistaa Havaijin tasavallan perustetuksi 'Iolanin palatsin portailla vuonna 1894
Yhdysvaltain Havaiji-ministeri Harold M. Sewall ottaa vastaan Havaijin tasavallan suvereniteetin siirron presidentti Dolelta 12. elokuuta 1898.
Dole yhdessä hallituksensa kanssa vuonna 1895
Dole perheineen
Aiheesta muualla

Kuvia tai muita tiedostoja aiheesta Sanford Ballard Dole Wikimedia Commonsissa
The Sisters of Mercy

| The Sisters of Mercy |
| --- | --- |
 The Sisters of Mercy esiintymässä elokuussa 2008.
Tiedot
Toiminnassa:  1980–1993, 1996–
Tyylilaji:  goottirock, vaihtoehtorock, post-punk, darkwave
Kotipaikka:  Leeds, Iso-Britannia
Laulukieli:  englanti
Jäsenet:  Andrew Eldritch   Doktor Avalanche   Ben Christo   Chris May  
Entiset jäsenet:  Ben Gunn   Wayne Hussey   Patricia Morrison   Andreas Bruhn   Tony James  
Levy-yhtiö:  Merciful release   East West  
Aiheesta muualla
Viralliset kotisivut
Infobox OKNimi-testi OK: 
The Sisters of Mercy on vuonna 1980 perustettu englantilainen goottirock-yhtye, joka perustettiin vuonna 1980 Leedsissä. Yhtye on nimetty Leonard Cohenin kappaleen ”Sisters of Mercy” mukaan. Saatuaan varhaista mainetta goottipiireissä yhtye saavutti kaupallisen läpimurtonsa 1980-luvun puolivälissä ja säilytti sen 1990-luvun alkuun asti, jolloin se lopetti uusien levyjen julkaisun protestina silloista levy-yhtiötään vastaan. Nykyään yhtye toimii ainoastaan kiertuekokoonpanona.
Yhtye on julkaissut urallaan vain kolme studioalbumia: First and Last and Always (1985), Floodland (1987) ja Vision Thing (1990). Tätä trilogiaa pidetään yleisesti goottirockin klassikkoina. Jokainen albumi äänitettiin eri kokoonpanolla; laulaja-lauluntekijä Andrew Eldritch ja rumpukone nimeltä Doktor Avalanche ovat ainoat jatkuvuuden pisteet yhtyeen historiassa.
First and Last and Always (1985)

Andrew Eldritch ja Gary Marx perustivat The Sisters of Mercyn Leedsissä vuonna 1980. Vuoteen 1983 mennessä yhtye oli julkaissut viisi singleä ja kaksi EP-levyä omalla indie-levymerkillään Merciful Release. Yhtyeen varhaiset julkaisut päätyivät myöhemmin myös Some Girls Wander By Mistake -kokoelmalle (1992) .
Yhtyeen suosion kasvaessa Eldritch sai levysopimuksen WEA Recordsin kanssa ja ryhtyi tekemään ensimmäistä albumiaan tuottaja David M. Allenin kanssa. Levyllä soitti yhtyeen legendaarisin kokoonpano Andrew Eldritch (laulu), Craig Adams (basso), Wayne Hussey (kitara ja koskettimet) sekä Gary Marx (kitara). Yhtyeen sisäiset ongelmat alkoivat kuitenkin jo albumin äänitysten aikana ja pian First and Last and Alwaysin (1985) ilmestymisen jälkeen yhtye hajosi. Eldritch hyödynsi tästä eteenpäin lähinnä väliaikaisia soittajia.
The Sisterhood: Gift (1986)

Laulaja Eldritch ja hänen rumpukoneensa Avalanche olivat mukana The Sisterhoodissa, sivuprojektissa, joka liittyi Eldritchin riitaan yhtyeen entisten jäsenten kanssa. Vuonna 1986 The Sisters of Mercystä eronneet Wayne Hussey ja Craig Adams perustivat oman yhtyeen, jonka alkuperäinen materiaali koostuikin kaksikon vanhasta Sisters-kappalemateriaalista. Yhtye aloitti alun perin Sisterhood-nimisenä, mutta tästä vihastuneena yksin jäänyt The Sisters of Mercy -keulahahmo Andrew Eldritch levytti nopeasti The Sisterhood -nimellä singlen ja Gift (1986) albumin pakottaen Husseyn ja Adamsin valitsemaan yhtyeelle uuden nimen The Mission.
The Floodland (1987) ja Vision Thing (1990)

Eldritch palkkasi punk-yhtye The Bagsin ja The Gun Clubin entisen basistin Patricia Morrisonin yhtyeeseen. Morrison soitti vuoden 1986 The Sisterhood -sivuprojektissa ja sitä seuranneella vuoden 1987 Sisters of Mercyn albumilla Floodland. Morrison esiintyi myös yhtyeen musiikkivideoilla. Albumi nousi yhdeksänneksi Ison-Britannian albumilistalla ja pysyi kuusi viikkoa Billboard 200 -listalla. Floodland-albumin hittikappale ”Lucretia My Reflection” oli Eldritchin kirjoittama laulu Patricia Morrisonista. Kappaleen sanoitus vertaa Morrisonia historialliseen hahmoon Lucrezia Borgiaan. Albumilla oli tuottajana Jim Steinman. Morrison jätti yhtyeen vuoden 1989 lopussa väittäen, että Eldritch ei maksanut hänelle luvattuja palkkoja. Hänet korvattiin Generation X- ja Sigue Sigue Sputnik -yhtyeen basistilla Tony Jamesilla.
Pian Floodlandin julkaisun jälkeen Eldritch lähestyi The Only Ones -yhtyeen kitaristia John Perryä pyytääkseen häntä liittymään bändiin sekä osallistumaan uuden albumin kirjoittamiseen. John Perry ei halunnut liittyä bändiin, mutta hän suostui vierailemaan studiossa kitaristina. Vision Thing -albumilla vierailee myös laulaja Maggie Reilly. Jim Steinman oli mukana tuottamassa ja kirjoittamassa Vision Thing -albumia.
Vuonna 1990 julkaistu Vision Thing otti käyttöön raskaamman, industrial metal -lähestymistavan, joka yhdisti synkän hard rockin ja goottirockin. Andrew Eldritch suunnitteli Vision Thingin hyökkäykseksi George H. W. Bushin hallinnon politiikkaa vastaan.
Vuoden 1992 uudelleenäänitys varhaisesta kappaleesta ”Temple of Love” nousi kolmanneksi Ison-Britannian listoilla, kun taas kokoelma-albumi Some Girls Wander by Mistake nousi viidenneksi. Useita henkilöstövaihdoksia seurasi vuoden 1993 julkaisua ”Under the Gun”, joka jäi yhtyeen viimeiseksi kaupalliseksi äänitteeksi. Myöhemmin samana vuonna julkaistiin kokoelma A Slight Case of Overbombing. Sisters of Mercy lakkasi olemasta levyttävä yhtye 1990-luvun alussa mutta on jatkanut esiintymistä livenä 2020-luvulle saakka Eldritchin johdolla. Eldritch on koonnut useita eri versioita bändistä kiertueita varten. Vuosikymmenten kuluessa uusia kappaleita, kuten ”Eyes of Caligula” ja ”Don't Drive on Ice” on soitettu keikoilla, mutta uutta studioalbumia ei ole suunnitteilla.